Liek obsahuje petidín, čo je syntetická látka s veľmi silným analgetickým účinkom (tlmí alebo odstraňuje bolesť). Používa sa: na silné bolesti po úrazoch alebo operáciách, pri asthme cardiale, pľúcnom edéme, pľúcnej embólii, obličkových kolikách, silných bolestivých pôrodných kontrakciách pri otvorení bránky nad 3 cm; ako premedikácia pred celkovou anestéziou, na kombinovanú a stupňovanú anestéziu. v liečbe chronickej bolesti pri malígnych tumoroch (zhubný nádor). Viac na adc.sk Použitie: Dávkovanie a dávkovacie schémy 1 ml obsahuje 50 mg petidíniumchloridu. Dospelí: Intramuskulárne alebo subkutánne sa podáva v dávke od 25-100 mg 1-3x denne. Intravenózne sa aplikuje 25-50 mg veľmi pomaly (4-5 minút) ležiacemu pacientovi. V pôrodníctve sa podáva 50-100 mg petidínu intramuskulárne alebo subkutánne. Dávka sa môže opakovať o 1-3 hodiny. Denná terapeutická dávka: intramuskulárne alebo subkutánne podanie: 50-200 mg. intravenózne podanie: 50-150 mg. Maximálna jednotlivá dávka: intramuskulárne podanie: 150 mg. intravenózne podanie: 100 mg. Maximálna denná dávka: intramuskulárne alebo subkutánne podanie: 500 mg. intravenózne podanie: 300 mg. Pediatrická populácia: Podáva sa subkutánne alebo intramuskulárne v dávke 0,5-1 mg/kg telesnej hmotnosti. Deti do 1 rokov: Obvyklá terapeutická dávka je 5 mg. Deti od 1-6 rokov: Obvyklá terapeutická dávka je 5-10 mg. Deti od 6-15 rokov: Obvyklá terapeutická dávka je 10-30 mg subkutánne alebo intramuskulárne 1-3x denne. Pacienti s poruchou funkcie obličiek Klírens kreatinínu < 10 ml/min: odporúča sa podať o 50% nižšiu dávku. Pacienti s poruchou funkcie pečene: Pri opakovanom podávaní sa odporúča zredukovať celkovú dennú dávku o 50-70% alebo dvojnásobne predĺžiť interval medzi dávkami. Starší pacienti: Pri opakovanom podávaní sa odporúča zredukovať celkovú dennú dávku o 50%. Spôsob použitia Injekčný roztok je určený na subkutánnu, intramuskulárnu a intravenóznu aplikáciu. Premedikácia pred anestéziou Petidín sa podáva intramuskulárne 1 hodinu pred úvodom do anestézie, výnimočne intravenózne 10 minút pred celkovou anestéziou. Neodporúča sa na premedikáciu deťom do 1 roka. Upozornenie Liek sa neodporúča užívať počas tehotenstva pre nedostatok klinických údajov. Ak sa liek použije počas pôrodu, novorodenec je vystavený vyššiemu riziku útlmu dýchania. Liek sa neodporúča užívať počas dojčenia pre nedostatok klinických údajov. U pacientov s bronchiálnou astmou a epilepsiou je liek kontraindikovaný. Liek sa neodporúča u pacientov užívajúcich inhibítory MAO a to i v priebehu posledných 14 dní od poslednej dávky liečiva. Liek môže spôsobiť útlm dýchania, je potrebná zvýšená opatrnosť u pacientov užívajúcich aj iné lieky, ktoré môžu spôsobiť útlm dýchania. Pri dlhodobom užívaní sa môže vyvinúť fyzická/psychická závislosť. Nepiť alkohol. Liek môže nepriaznivo ovplyvniť schopnosť viesť vozidlá a obsluhovať stroje. Liek sa nesmie miešať v jednej injekcii s fenytoínom, barbiturátmi a aminofylínom. Liek sa uchováva pri teplote do 25°C. Ďalšie osobitné upozornenia sú uvedené v SPC (časť 4.4).